**Invitasjon temakveld 2022**

Nok. Sør-Vest ønsker velkommen til berikende temakvelder/fagdag. Alle arrangementene er gratis. Vi anser påmeldingen som bindende.

Programmet ser slik ut:

* Randi Mossefinn onsdag **01.06.22**, kl. 18-20
* Ingrid Kristine Aspli onsdag **28.09**, kl. 18-20
* Randi Mossefinn torsdag **17.11**, kl. 18-20
* Jarle Holseter fra «Utsatt mann» onsdag **30.11**, **09.00 – 15.00**

Vi gjør oppmerksom på at målgruppen vil være **både** for brukere av senteret og faginstanser. Vi henviser til en moralsk taushetsplikt med tanke på kveldens deltakere.

Vi vi gleder oss stort til å oppleve erfarne formidlere, som har mye og viktig fagkunnskap å by på.

Nok. Sør-Vest tenker at disse arrangementene kan være en fin anledning til å opprette og vedlikeholde samarbeid mellom instanser, som igjen kan bidra til å styrke tilbudet til vår felles målgruppe.

Vi har gleden av å få besøk av Randi Mossefinn ved to anledninger. Randi Mossefinn er familieterapeut og klinisk barnevernspedagog og er i gang med master i familieterapi og systemisk praksis. Hun har i mange år jobbet som behandler på ATV og startet nylig i ny jobb ved RKBU (Regionalt kunnskapssenter for barn og unge).

Onsdag 01.06 vil Randi ta for seg temaet **kommunikasjon;**

**«Hvordan kommunisere ut egne behov/følelser, slik at hen gjør seg forstått av signifikante andre?».**



Ingrid Kristine Aspli er psykologspesialist, klinisk barn og unge. Hun har i mange år arbeidet med barn som har opplevd vold eller overgrep, ved Alternativ Til Vold, barne- og ungdomspsykiatrien, og er nå ansatt i skolehelsetjenesten. Hun har utarbeidet «I trygge hender», en nasjonal informasjonsvideo til bruk ved alle helsestasjoner for å forebygge vold mot spedbarn. Hun har et brennende engasjement både som barnepsykolog og lokalpolitiker, for at alle voksne som omgås barn, skal forstå alvoret i at en trygg barndom varer livet ut. Onsdag 26.09 vil Ingrid snakke om:

 **«Hvordan mestre hverdagen – fra et traumeperspektiv».**



Torsdag 17.11 vil Randi ha fokus på:

**«Følelseslivet – skyld, skam og sinne».**

Begge **temaene vil belyses uti fra en traumekontekst.**



I selveste «mannemåneden»-november, byr vi dere på en **hel fagdag** på Kino Kino i Sandnes. Jarle Holseter, som er daglig leder ved **«Utsatt mann»**, arrangerer heldagsseminar med ulike forelesere, utsatte som står rakrygget og forteller sine historier og kulturelt innslag. For mer informasjon se: <http://utsattmann.no/> - for [PRAKTISK INFORMASJON - Sandnes Kulturhus (sandnes-kulturhus.no)](https://www.sandnes-kulturhus.no/informasjon/praktisk-informasjon/). Det vil bli enkel servering.

Alle arrangement finner sted i våre lokaler i Langgt. 41, Sandnes, foruten heldagsseminaret på Kino Kino.

Plassene vil bli tilbudt de første som melder seg på. Med forhold om antall påmeldte. Vennligst meld fra snarest dersom du skulle bli forhindret fra å delta.

Frist for påmelding er **2 uker før.** Flott om dere skriver hvilken instans dere representerer.

Påmelding til:**post@nok-sorvest.no**

Vel møtt!

Mvh Irene Langen

Fagansvarlig